বাংলাদেশ বৌদ্ধ কৃষ্টি প্রচার সংঘের সহ-সভাপতি প্রকৌশলী সুনীল কান্তি বড়ুয়ার সভাপতিত্বে অনুষ্ঠিত সভায় আবদুচ ছালাম আরো বলেন, আগামী নির্বাচনকে ঘিরে তারা ব্যাপক নাশকতার পরিকল্পনা বাস্তবায়নের অপতৎপরতায় লিপ্ত রয়েছে। এ ব্যাপারে সরকার যথেষ্ট সতর্ক রয়েছে। প্রশাসন ও গোয়েন্দা সংস্থা গুলোকে সর্বোচ্চ সতর্ক অবস্থায় রাখা হয়েছে। আমাদেরকেও এ ব্যাপারে সতর্ক থাকতে হবে এবং সরকার ও প্রশাসনকে তথ্য দিয়ে সহায়তা করতে হবে। বাড়িওয়ালাদের ভাড়াটিয়াদের যথাযথ তথ্য জেনে বাসা ভাড়া দিতে হবে। মীরসরাইয়ে জঙ্গি আস্থানার সন্ধান ও অভিযানে অত্যাধুনিক মারণাস্ত্র ও শক্তিশালী বিস্ফোরক উদ্ধার থেকে আমাদের শিক্ষা নিতে হবে। অমিত বড়ুয়ার পরিচালনায় অনুষ্ঠানে বিশেষ অতিথি হিসেবে বক্তব্য রাখেন মোহরা আওয়ামী লীগের সাবেক সহ-সভাপতি মোহাম্মদ ফারুক, চান্দগাঁও ওয়ার্ড আওয়ামীলীগের সাবেক সহ-সভাপতি বিভূতি রঞ্জন বড়ুয়া, কালুরঘাট ব্যাপটিস্ট চার্চের পালক রেবারেন্ট হাউবাট অজয় মিত্র, অধ্যাপক শ্যামল বড়ুয়া, চান্দু বিকাশ বড়ুয়া, সৌকত বড়ুয়া, রোহিনী রঞ্জন বড়ুয়া, রতন বড়ুয়া, শুভদর্শন বড়ুয়া, নয়ন বড়ুয়া প্রমুখ। প্রেসবিজ্ঞপ্তি